# metadata.dc.description.abstract[].value
Per sobreviure, les persones hem d’alimentar-nos. Menjar no és només un acte biològic, sinó també un fet cultural, social i, fins i tot, moral. La manera com mengem diu més de nosaltres del que sovint admetem. A través de l’alimentació expressem identitat, tradició, classe social i, encara que no sempre en siguem conscients, una determinada visió del món i de la nostra relació amb els altres éssers vius. Aquest és el marc en què s’inscriuen No siguis cruel!, del llicenciat en humanitats i periodista Borja Duñó, i Per què ens estimem els gossos, ens mengem els porcs i ens vestim amb les vaques, de la psicòloga Melanie Joy. Tots dos llibres ofereixen una mirada crítica i complementària sobre el paper central que ocupa el consum de carn i de productes d’origen animal en la nostra societat i sobre com el veganisme i el carnisme representen dues maneres aparentment oposades d’entendre aquesta relació.

# metadata.dc.source[].value
Divulgació i Premsa (Genètica, Microbiologia i Estadística)